

### Hospodárska a sociálna rada

### Slovenskej republiky

## Ján Richter

## predseda

##  Bratislava 27.2.2017

 Číslo záznamu: 9062/2017

**Z Á Z N A M**

**z  plenárneho zasadnutia Hospodárskej a sociálnej rady**

**Slovenskej republiky konaného dňa 27.2.2017**

Miesto konania : Úrad vlády SR

Prítomní: podľa prezenčnej listiny

Rokovanie viedol: Ján Richter, minister práce, soc. vecí a rodiny SR a predseda HSR SR

**Program:**

1. Správa o priebehu a výsledkoch predsedníctva Slovenskej republiky v Rade Európskej únie

Predkladá: MZVEZ SR

1. Národný akčný plán Sčítania obyvateľov, domov a bytov 2021 na roky 2017-2020

Predkladá: ŠÚ SR

1. Návrh Plánu práce Hospodárskej a sociálnej rady SR na rok 2017

Predkladá: predseda HSR SR

1. Návrh zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov

Predkladá: MDV SR

1. Návrh zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o doplnení zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov – nové znenie

Predkladá: MŽP SR

1. Návrh zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov

Predkladá: MŽP SR

1. Návrh zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

 Predkladá: MS SR

1. Návrh zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov

Predkladá: MS SR

1. Návrh zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a pozemkových spoločenstvách v znení neskorších predpisov a ktorým sa menia a dopĺňajú niektoré zákony

Predkladá: MPRV SR

1. Návrh zákona, ktorým sa mení a dopĺňa zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov v znení neskorších predpisov

Predkladá: MPRV SR

1. Rôzne

Rokovanie otvoril a viedol predseda rady pán Richter, ktorý privítal členov rady.

Sociálni partneri súhlasili s navrhnutým programom.

**K bodu 1**

Správa o priebehu a výsledkoch predsedníctva Slovenskej republiky v Rade Európskej únie

Predmetnú správu uviedol štátny tajomník MZVEZ SR pán Korčok.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženej správe pripomienky a berie ju na vedomie.

Stanovisko za AZZZ SR predniesol pán Karlubík, ktorý poďakoval za kvalitnú realizáciu predsedníctva a uviedol, že AZZZ SR berie predloženú správu na vedomie.

Stanovisko za RÚZ predniesol pán Kiraľvarga, ktorý poďakoval za kvalitný materiál, ktorý podáva ucelenú informáciu a uviedol, že RÚZ berie materiál na vedomie bez pripomienok. RÚZ zorganizovala rokovanie vrcholných predstaviteľov zamestnávateľských organizácií krajín EÚ združených v BusinessEurope. BusinessEurope je vrcholným reprezentantom zamestnávateľov a členom tripartity na úrovni Európskej únie. RÚZ dôstojne prispela ku kvalitnému priebehu predsedníctva.

Stanovisko za ZMOS predniesol pán Dvonč, ktorý pozitívne hodnotil materiál a skonštatoval, že aj mestá a obce prispeli k dôstojnému priebehu predsedníctva. Zdôraznil, že treba udržať záujem o európske témy. Uviedol, že ZMOS neuplatnilo k predloženému materiálu žiadne pripomienky a odporučil ho na ďalšie konanie.

V diskusii zástupcovia všetkých strán poďakovali za kvalitne odvedenú prácu, v ktorej sa má naďalej pokračovať. Aj malá krajina dokáže urobiť veľké veci, konštatoval pán Richter.

Predseda rady poďakoval sociálnym partnerom za aktivity, ktoré boli a ešte stále pokračujú.

**Záver:**

**Rada**

1. **berie správu na vedomie bez pripomienok,**
2. **odporúča ju na ďalšie konanie.**

**K bodu 2**

Národný akčný plán Sčítania obyvateľov, domov a bytov 2021 na roky 2017-2020

Predmetný materiál uviedol predseda ŠÚ SR pán Ballek.

Stanovisko za KOZ SR predniesla pani Uhlerová, ktorá uviedla, že víta zníženie administratívnej záťaže. KOZ SR nemá k predloženému materiálu pripomienky a berie ho na vedomie.

Stanovisko za AZZZ SR predniesol pán Karlubík, ktorý uviedol, že AZZZ SR berie predložený materiál na vedomie.

Stanovisko za RÚZ predniesol pán Košťálik, ktorý uviedol, že RÚZ berie materiál na vedomie bez pripomienok.

Stanovisko za ZMOS predniesol pán Dvonč, ktorý uviedol, že ZMOS neuplatnilo k predloženému materiálu žiadne pripomienky a odporučil ho na ďalšie konanie.

**Záver:**

**Rada**

1. **berie materiál na vedomie bez pripomienok,**
2. **odporúča ho na ďalšie konanie.**

**K bodu 3**

Návrh Plánu práce Hospodárskej a sociálnej rady SR na rok 2017

Predmetný návrh uviedol predseda HSR SR pán Richter, ktorý uviedol, že materiál je otvorený a môže byť dopĺňaný o iniciatívne návrhy ...

Stanovisko za KOZ SR predniesla pani Uhlerová, ktorá uviedla, že KOZ SR odporúča schváliť Plán práce HSR SR po zapracovaní pripomienok:

1. zaradiť do Plánu práce HSR návrh zákona, ktorým sa mení a dopĺňa zákon č. 553/2003 o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov. Túto pripomienku KOZ SR považuje za zásadnú.

*Odôvodnenie:*

KOZ SR dlhodobo požaduje riešenie problému odmeňovania zamestnancov pri výkone práce vo verejnom záujme, keďže dochádza k nivelizácii ich platov. Z jednej strany síce dochádza k nárastu minimálnej mzdy a k zlepšeniu sociálneho postavenia zamestnancov, avšak z druhej strany prebieha nivelizácia platových tried, ktoré sú v dôsledku ich dlhodobej nemennosti prekrývané minimálnou mzdou. Opakovane sa značná časť dojednaného zvýšenia taríf stráca v dorovnávaní týchto taríf do minimálnej mzdy. Vláda SR sa k riešeniu odmeňovania zaviazala aj v Programovom vyhlásení vlády SR na roky 2016 – 2020.

KOZ SR pri príprave Plánu legislatívnych úloh vlády SR uvedenú pripomienku zaslala ako obyčajnú a preto Úrad vlády SR nepozval KOZ SR na rozporové konanie. Úrad vlády SR pripravuje Koncepciu odmeňovania a KOZ SR je v pracovnej skupine. HSR SR nie je oprávnená zasahovať do PLÚV SR, ale pripraví list, aby nás Úrad vlády SR informoval, ako pracuje pracovná skupina. O výsledku bude predseda rady informovať na Predsedníctve HSR SR.

2. V Pláne práce HSR SR, KOZ SR požadovala presunúť z rokovania v mesiaci Jún bod 9. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 630/2008 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre školy a školské zariadenia v znení neskorších predpisov na rokovanie v mesiaci Máj. Túto pripomienku KOZ SR považuje za obyčajnú.

Požiadavka bola s predkladateľom prediskutovaná a KOZ SR ju stiahla.

Stanovisko za AZZZ SR predniesol pán Karlubík, ktorý uviedol, že AZZZ SR berie predložený materiál na vedomie.

Stanovisko za RÚZ predniesol pán Kiraľvarga, ktorý uviedol, že RÚZ berie materiál na vedomie bez pripomienok. Upozornil na dodržiavanie rokovacieho poriadku a materiály, ktoré vyplývajú z Programového vyhlásenia vlády, by mali byť predmetom rokovania HSR SR. Predseda rady uviedol, že poslanecké návrhy nemusí HSR SR prerokovávať, ale ak to bude možné, bude prezentovať postoje sociálnych partnerov aj k takýmto návrhom.

Stanovisko za ZMOS predniesol pán Dvonč, ktorý uviedol, že ZMOS neuplatnilo k predloženému materiálu žiadne pripomienky a odporučil ho na ďalšie konanie.

**Záver:**

**Rada**

1. **schvaľuje Plán práce HSR SR na rok 2017,**
2. **odporúča predkladateľom, zabezpečiť plnenie úloh, vyplývajúcich zo schváleného Plánu práce HSR SR.**

**K bodu 4**

Návrh zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov Predmetný návrh zákona uviedol štátny tajomník MDV SR pán Ďurček.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu zákona pripomienky a odporúča ho na ďalšie legislatívne konanie.

Stanovisko za AZZZ SR predniesol pán Karlubík, ktorý odporučil materiál zobrať na vedomie a postúpiť na ďalšie legislatívne konanie.

Stanovisko za RÚZ predniesol pán Košťálik, ktorý uviedol, že RÚZ berie materiál na vedomie a odporúča ho na ďalšie legislatívne konanie.

Stanovisko za ZMOS predniesol pán Dvonč, ktorý uviedol, že ZMOS neuplatnilo k predloženému materiálu žiadne pripomienky a odporučil materiál na ďalšie legislatívne konanie. Pán Dvonč upozornil na objem prostriedkov ŠFRB a privítal by, keby sa už začalo konečne stavať, túto požiadavku podporil aj pán Richter a pani Brodzianska, ktorá uviedla, že by sa malo uvažovať o objeme prostriedkov na tento účel už pri príprave štátneho rozpočtu.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 5**

Návrh zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o doplnení zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov – nové znenie Predmetný návrh zákona uviedol minister ŽP SR pán Sólymos.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu zákona pripomienky a odporúča ho na ďalšie legislatívne konanie.

Stanovisko za AZZZ SR predniesol pán Karlubík, ktorý poďakoval predkladateľovi za možnosť diskutovať k návrhu a odporučil materiál zobrať na vedomie a postúpiť na ďalšie legislatívne konanie.

Stanovisko za RÚZ predniesol pán Kiraľvarga, ktorý uviedol, že RÚZ berie materiál na vedomie a odporúča ho na ďalšie legislatívne konanie. Pripomienky boli v rozporovom konaní odstránené.

Stanovisko za ZMOS predniesol pán Dvonč, ktorý uviedol, že ZMOS neuplatnilo k predloženému materiálu žiadne pripomienky a odporučil ho na ďalšie legislatívne konanie. Pripomienky boli vysvetlené a odstránené.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 6**

Návrh zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov

Predmetný návrh zákona uviedol minister ŽP SR pán Sólymos.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu zákona pripomienky a odporúča ho na ďalšie legislatívne konanie.

Stanovisko za AZZZ SR predniesol pán Karlubík, ktorý poďakoval predkladateľovi za spoluprácu pri zjednodušovaní procesu a odporučil materiál zobrať na vedomie a postúpiť na ďalšie legislatívne konanie.

Stanovisko za RÚZ predniesol pán Kiraľvarga, ktorý vysoko vyzdvihol komunikáciu s predkladateľom a uviedol, že RÚZ berie materiál na vedomie a odporúča ho na ďalšie legislatívne konanie.

Stanovisko za ZMOS predniesol pán Dvonč, ktorý uviedol, že ZMOS neuplatnilo k predloženému materiálu žiadne pripomienky a odporučil ho na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 7**

Návrh zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

Predmetný návrh zákona uviedla podpredsedníčka vlády a ministerka spravodlivosti SR pani Žitňanská.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu zákona pripomienky a odporúča ho na ďalšie legislatívne konanie.

Stanovisko za AZZZ SR predniesol pán Karlubík, ktorý odporučil materiál zobrať na vedomie a postúpiť na ďalšie legislatívne konanie.

Stanovisko za RÚZ predniesol pán Košťálik, ktorý uviedol, že RÚZ berie materiál na vedomie a odporúča ho na ďalšie legislatívne konanie.

Stanovisko za ZMOS predniesol pán Dvonč, ktorý uviedol, že ZMOS neuplatnilo k predloženému materiálu žiadne pripomienky a odporučil ho na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 8**

Návrh zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a ktorým sa mení zákon Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov

Predmetný návrh zákona uviedla podpredsedníčka vlády a ministerka spravodlivosti SR pani Žitňanská.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu zákona pripomienky a odporúča ho na ďalšie legislatívne konanie.

Stanovisko za AZZZ SR predniesol pán Karlubík, ktorý odporučil materiál zobrať na vedomie a postúpiť na ďalšie legislatívne konanie.

Stanovisko za RÚZ predniesol pán Kiraľvarga, ktorý uviedol, že RÚZ berie materiál na vedomie a odporúča ho na ďalšie legislatívne konanie.

Stanovisko za ZMOS predniesol pán Dvonč, ktorý uviedol, že ZMOS neuplatnilo k predloženému materiálu žiadne pripomienky a odporučil ho na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 9**

Návrh zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a pozemkových spoločenstvách v znení neskorších predpisov a ktorým sa menia a dopĺňajú niektoré zákony

Predmetný návrh zákona uviedla ministerka PRV SR pani Matečná.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu zákona pripomienky a odporúča ho na ďalšie legislatívne konanie.

Stanovisko za AZZZ SR predniesol pán Karlubík, ktorý odporučil materiál zobrať na vedomie a postúpiť na ďalšie legislatívne konanie.

Stanovisko za RÚZ predniesol pán Košťálik, ktorý uviedol, že RÚZ berie materiál na vedomie a odporúča ho na ďalšie legislatívne konanie.

Stanovisko za ZMOS predniesol pán Dvonč, uviedol, že zákon pre obce zavádza nové povinnosti, resp. obmedzenia s možným dopadom na hospodárenie miest a obcí. Pri jednoduchých pozemkových úpravách podľa § 2 ods. 1 písm. j) navrhuje usporiadanie vlastníckych a užívacích pomerov k pozemkom nachádzajúcim sa pod osídleniami marginalizovaných skupín obyvateľstva projekty jednoduchých pozemkových úprav hradiť obcami. Obce súčasne budú musieť uhrádzať vyrovnanie v peniazoch vlastníkom, následne sa stanú vlastníkom tých pozemkov. Zavádza obmedzenia spojené s prevodmi pozemkov pod osídlením, ktoré prejdú do vlastníctva obce, pričom sa „bráni“ obci tento pozemok scudziť alebo zaťažiť s výnimkou prevodu do vlastníctva obyvateľa obydlia. Podľa názoru ZMOS sa týmto vstupuje do oprávnení obcí napr. pri tvorbe územných plánov obce a zároveň budú alebo môžu vznikať aj problémy s posudzovaním a naplnení pojmu „obyvateľ osídlení“. ZMOS navrhlo, aby tieto otázky boli prerokované na samostatnom rokovaní s predkladateľom zákona.

ZMOS pretransformovalo zásadnú pripomienku na obyčajnú, o ktorej sa bude s predkladateľom rokovať 21.3.2017.

**Záver:**

**Rada**

1. **súhlasí s predloženým návrhom zákona s pripomienkou ZMOS,**
2. **KOZ SR, AZZZ SR a RÚZ súhlasili bez pripomienok,**
3. **odporúča ho na ďalšie legislatívne konanie.**

**K bodu 10**

Návrh zákona, ktorým sa mení a dopĺňa zákon č. 140/2014 Z. z. o nadobúdaní vlastníctva poľnohospodárskeho pozemku a o zmene a doplnení niektorých zákonov v znení neskorších predpisov

Predmetný návrh zákona uviedla ministerka PRV SR pani Matečná.

Stanovisko za KOZ SR predniesla pani Uhlerová, ktorá uviedla, že KOZ SR nemá k predloženému návrhu zákona pripomienky a odporúča ho na ďalšie legislatívne konanie.

Stanovisko za AZZZ SR predniesol pán Karlubík, ktorý odporučil materiál zobrať na vedomie a postúpiť na ďalšie legislatívne konanie.

Stanovisko za RÚZ predniesol pán Košťálik, ktorý uviedol, že RÚZ berie materiál na vedomie a odporúča ho na ďalšie legislatívne konanie.

Stanovisko za ZMOS predniesol pán Dvonč, ktorý uviedol, že ZMOS neuplatnilo k predloženému materiálu žiadne pripomienky a odporučil ho na ďalšie legislatívne konanie.

**Záver:**

**Rada**

1. **súhlasí s predloženým návrhom zákona bez pripomienok,**
2. **odporúča ho na ďalšie legislatívne konanie.**

**K bodu 11**

**Rôzne**

Predseda rady pán Richter pripomenul, že do 15.3.2017 treba nahlásiť nominácie na spoločnú tripartitu ČR a SR a poďakoval prítomným za účasť.

Zapísala: Andrea Strečková

za vládu

**Ján R I C H T E R**

predseda rady ...............................

za odbory

**Monika U H L E R O V Á**

podpredsedníčka rady ..............................

za zamestnávateľov

**Roman K A R L U B Í K** ................................

podpredseda rady